Општина Горно Количани

**Општина Горно Количани**, именувана и како **Месен народен одбор Горно Количани** ― поранешна општина во Македонија, која постоела во периодот 1913-1941 и 1945-1955 година.

## Историја
### 1913-1915
Општина Горно Количани за прв пат била основана во 1913 година, за време на Кралството Србија. Населени места во општината биле Алдинци, Горно Количани, Долно Количани, Драчевица, Пагаруша и Црвена Вода. Општината била дел од Скопскиот Срез, Скопски Округ. 

### 1915-1918
Општина Горно Количани продолжила да постои за време на Царството Бугарија, односно окупацијата во Првата светска војна. Општината територијално останала иста и била дел од Скопската Селска Околија, Скопски Округ.

### Кралство СХС/Југославија
За време на новата држава Кралство СХС (подоцна под името Кралство Југославија), Општина Горно Количани продолжила да постои во рамки на Скопскиот Срез, и почнувајќи од 1929 година, во Вардарската Бановина. Таа се состоела од населените места: Алдинци, Горно Количани, Долно Количани, Драчевица, Пагаруша, Умово и Црвена Вода.

### 1945-1955
Месниот народен одбор Горно Количани бил основан во 1945 година. Тој бил дел од Драчевската Околија, Скопски Округ, и негови составни населени места биле Горно Количани, Калдирец, и Црвена Вода. Во 1947 година, според новата административна поделба, Месниот народен одбор Горно Количани бил проширен на сметка на соседниот и укинат Месен народен одбор Драчевица со неговото село Драчевица. Во 1950 година, според новата административна поделба, Месниот народен одбор Горно Количани бил проширен на сметка на соседниот и укинат Месен народен одбор Долно Количани со неговите села Алдинци, Долно Количани, и Пагаруша. Согласно административната поделба од 1952 година, сега со називот, Општина Горно Количани продолжила да постои и да ги опфаќа истите седум населени места. Согласно административната поделба од 1955 година, Општина Горно Количани била укината и нејзината општинска територија припаднала на Општина Драчево.

## Население
Според пописот од 1913 година, Општина Ракотинци имала 2,896 жители, односно вкупното население на Алдинци, Горно Количани, Долно Количани, Драчевица, Пагаруша и Црвена Вода. 

Според пописот од 1921 година, Општина Горно Количани имала 2,559 жители. Според верската припадност, 17 биле православни, додека 2,542 биле муслимани. Според јазичната припадност, 17 биле Срби/Хрвати, 1,414 биле Албанци, 1,111 биле Турци, додека 17 биле останато и непознато. 

Според пописот од 1931 година, Општина Горно Количани имала 3,538 жители, од кои 1,762 биле мажи, а 1,776 биле жени. Општината се состоела од 579 куќи и 579 домаќинства.

Според пописот од 1948 година, Месен народен одбор Горно Количани имал 1,861 жител, односно вкупното население на Горно Количани, Драчевица, Калдирец, и Црвена Вода. Сите жители биле Албанци.

Според пописот од 1953 година, Општина Горно Количани имала 3,753 жители, односно вкупното население на Алдинци, Горно Количани, Долно Количани, Драчевица, Калдирец, Пагаруша и Црвена Вода. 

Следува табела според народностите во пописот од 1953 година:

## Поврзано
*Список на населени места во Вардарска Македонија по општина (1913-1915)
*Список на општини во Вардарска Бановина по население (1931)
*Список на општини во Македонија по население (1948)
*Список на општини во Македонија по население (1953)

## Забелешки

## Наводи

Горно Количани
Горно Количани
Горно Количани
Горно Количани
Категорија:Драчевска Околија
Категорија:Скопска Околија